**Destinul unui pescăruș**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un pescăruș zboară sus în depărtare,

În zborul său haotic el nu se oprește

Pescărușul e trist și-și urmează cântecul,

Își ascultă melodia care poate-i schimbă norocul.

Destinul său e o dragoste neîmplinită,

Sufletul său e-n doliu de iubire finită,

Iubirea necruțătoare i-a frânt aripile,

Iar dragostea ingrată i-a pătat visele.

Așa trist într-o zi l-am văzut trecând

Și-a părăsit cuibul, dar îl aud cântând,

Purta cu el urâta singurătate,

Dar căuta să-nceapă o viață cu dreptate.

Căuta iubirea lui mereu deasupra apei,

Să-și împlinească visul cât va trăi,

Dar goana sa deodată s-a oprit,

Că iubirea dulce-n viața sa a revenit.